Document ID: 32004R0788

32004R0788
L 138/17
JURNALUL OFÍCIAL AL UNIUNII EUROPENE
REGULAMENTUL (CE) NR. 788/2004 AL PARLAMENTULUI EUROPEAN ȘI AL CONSILIULUI
din 21 aprilie 2004
de modificare a Regulamentului (CE) nr. 2236/95 al Consiliului și a Regulamentelor (CE) nr. 1655/2000, (CE) nr. 1382/2003 și (CE) nr. 2152/2003 în vederea adaptării sumelor de referință pentru a ține seama de extinderea Uniunii Europene
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul de instituire a Comunității Europene și, în special, articolul 71 alineatul (1), articolul 80 alineatul (2), articolul 156 primul alineat și articolul 175 ale acestuia,
având în vedere propunerea Comisiei,
având în vedere avizul Comitetului Economic și Social European,
după consultarea Comitetului Regiunilor,
în conformitate cu procedura prevăzută în articolul 251 din tratat (1),
întrucât:
Pentru a ține seama de extinderea Uniunii Europene, este necesară adaptarea sumelor de referință cuprinse în următoarele regulamente:
-
(CE) nr. 2236/95 al Consiliului din 18 septembrie 1995 de stabilire a normelor generale de acordare a ajutorului financiar comunitar în domeniul rețelelor transeuropene (2);
-
(CE) nr. 1655/2000 al Parlamentului European și al Consiliului din 17 iulie 2000 privind Instrumentul financiar pentru mediu (LIFE) (3);
-
(CE) nr. 1382/2003 al Parlamentului European și al Consiliului din 22 iulie 2003 de acordare a asistenței financiare comunitare pentru îmbunătățirea performanțelor de mediu ale sistemului de transport de marfuri (programul Marco Polo) (4) și
-
(CE) nr. 2152/2003 al Parlamentului European și al Consiliului din 17 noiembrie 2003 privind supravegherea pădurilor și interacțiunile ecologice în cadrul Comunității (Forest Focus) (5),
ADOPTĂ PREZENTUL REGULAMENT:
Articolul 1
Articolul 18 din Regulamentul (CE) nr. 2236/95 se modifică după cum urmează:
1.
Poziția „Resurse bugetare” se înlocuiește cu poziția „Finanțare”.
2.
Alineatul (1) se înlocuiește cu următorul text:
„Cadrul financiar pentru punerea în aplicare a prezentului regulament pentru perioada 2000-2006 este de 4 874,88 milioane euro.”
Articolul 2
Articolul 8 din Regulamentul (CE) nr. 1655/2000 se modifică după cum urmează:
1.
Poziția „Durata celei de a treia etape și resursele bugetare” se înlocuiește cu poziția „Durata celei de a treia etape și finanțarea”.
2.
Primul și al doilea alineat se înlocuiesc cu următorul text:
„(1) LIFE se pune în aplicare în etape. A treia etapă începe la 1 ianuarie 2000 și se încheie la 31 decembrie 2004. Cadrul financiar pentru punerea în aplicare a celei de a treia etape pentru perioada 2000-2004 se stabilește prin prezenta la 649,9 milioane euro.
(2) Finanțarea alocată acțiunilor prevăzute în prezentul regulament se introduce în creditele anuale ale bugetului general al Uniunii Europene. Creditele anuale disponibile se autorizează de către autoritatea bugetară în limitele perspectivei financiare.”
Articolul 3
Articolul 13 din Regulamentul (CE) nr. 1382/2003 se modifică după cum urmează:
1.
Poziția „Budget” se înlocuiește cu poziția „Finanțare”.
2.
Primul alineat se înlocuiește cu următorul text:
„Cadrul financiar pentru punerea în aplicare a programului Marco Polo pentru perioada 1 ianuarie 2003-31 decembrie 2006 se fixează la 100 milioane euro.”
Articolul 4
Articolul 13 din Regulamentul (CE) nr. 2152/2003 se modifică după cum urmează:
„Articolul 13
(1) Cadrul financiar pentru punerea în aplicare a sistemului pentru perioada 2003-2006 se stabilește la 65 milioane euro, dintre care 9 milioane euro se pot folosi la măsuri de prevenire a incendiilor.
(2) Creditele anuale se autorizează de către autoritatea bugetară în cadrul procedurii bugetare anuale și în limitele perspectivei financiare.”
Articolul 5
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Strasburg, 21 aprilie 2004.

Labels: 4
15
20